
 20.11.2018
 BG
 Официален вестник на Европейския съюз
 L 293/8
 РЕГЛАМЕНТ ЗА ИЗПЪЛНЕНИЕ (ЕС) 2018/1786 НА КОМИСИЯТА
 от 19 ноември 2018 година
 за одобрение на изменение на спецификацията на защитено наименование за произход или защитено географско указание [„Chianti Classico“ (ЗНП)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1), и по-специално член 99 от него,
 като има предвид, че:
 (1)
 Комисията разгледа заявката за одобрение на изменение на спецификацията на защитеното наименование за произход „Chianti Classico“, изпратено от Италия в съответствие с член 105 от Регламент (ЕС) No 1308/2013.
 (2)
 В съответствие с изискването на член 97, параграф 3 от Регламент (ЕС) No 1308/2013 (2) Комисията публикува в Официален вестник на Европейския съюз заявката за одобрение на изменение на спецификацията.
 (3)
 В Комисията не постъпиха възражения по реда на член 98 от Регламент (ЕС) No 1308/2013.
 (4)
 Поради това изменението на спецификацията следва да бъде одобрено съгласно член 99 от Регламент (ЕС) No 1308/2013.
 (5)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Одобрява се публикуваното в Официален вестник на Европейския съюз изменение на спецификацията на наименованието „Chianti Classico“ (ЗНП).
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 19 ноември 2018 година.
 За Комисията
 Председател
 Jean-Claude JUNCKER
 (1) ОВ L 347, 20.12.2013 г., стр. 671.
 (2) ОВ C 100, 16.3.2018 г., стр. 7.
 